
KĖDAINIŲ RAJONO SAVIVALDYBĖS TARYBA

SPRENDIMAS
[bookmark: _Hlk31873681][bookmark: _GoBack]DĖL KĖDAINIŲ RAJONO SAVIVALDYBĖS TARYBOS 2019 M. KOVO 29 D. SPRENDIMO NR. TS-40 „DĖL KĖDAINIŲ RAJONO SAVIVALDYBĖS MOKINIŲ NEMOKAMO MAITINIMO TVARKOS APRAŠO PATVIRTINIMO“ PAKEITIMO

2021 m. liepos 16 d. Nr. TS-173      
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba n u s p r e n d ž i a:
[bookmark: _Hlk27127808][bookmark: _Hlk53408681]Pakeisti Kėdainių rajono savivaldybės mokinių nemokamo maitinimo tvarkos aprašo, patvirtinto Kėdainių rajono savivaldybės tarybos 2019 m. kovo 29 d. sprendimu Nr. TS-40 „Dėl Kėdainių rajono savivaldybės mokinių nemokamo maitinimo tvarkos aprašo patvirtinimo“ 23.5. papunktį ir jį išdėstyti taip:
„23.5. iki kiekvienų kalendorinių metų rugpjūčio 20 dienos sudaro, patvirtina, pateikia,  mokinių, kurie mokosi pagal priešmokyklinio ugdymo programą ar pagal pradinio ugdymo programą pirmoje ar antroje klasėje, sąrašą (tiesiogiai, paštu arba elektroninio ryšio priemonėmis, pasirašytą saugiu elektroniniu parašu) Kėdainių miesto seniūnijai, kai mokykla yra Kėdainių miesto seniūnijos teritorijoje, ar Socialinės paramos skyriui, kai mokykla yra Kėdainių kaimiškų seniūnijų teritorijoje, ir importuoja Socialinės paramos šeimai informacinėje sistemoje (toliau – SPIS) mokinių duomenis į sistemą pagal patvirtintos formos mokinių sąrašus. Socialinės paramos skyriaus ir Kėdainių miesto seniūnijos paskirti darbuotojai (toliau – paskirti darbuotojai), atsakingi už mokinių sąrašų tvirtinimą, SPIS mokinių sąrašus patvirtina, prieš tai sutikrinę, ar Įstatyme numatytu būdu pateiktas mokinių sąrašas sutampa su mokyklos SPIS importuotu (per SPIS pateiktu) mokinių sąrašu. Jeigu mokinių sąrašai nesutampa, tai paskirti darbuotojai atmeta per SPIS pateiktą (importuotą) mokinių sąrašą koregavimui. Mokyklos administracija Įstatyme numatytu būdu pateiktame mokinių sąraše nurodo šiuos mokinių, kurie mokosi pagal priešmokyklinio ugdymo ar pagal pradinio ugdymo programą pirmoje ar antroje klasėje, duomenis: vardą, pavardę, asmens kodą (jeigu nėra asmens kodo, – gimimo datą), gyvenamosios vietos adresą. Jeigu mokykloje, kurioje mokinys mokosi, iš mokinio tėvų, globėjų ar kitų bendrai gyvenančių pilnamečių asmenų gaunama informacija, kad šios paramos poreikio nėra arba, atsisakius šios paramos, atsirado poreikis mokiniui ją gauti, mokyklos administracija apie tai informuoja mokinių nemokamą maitinimą administruojančią instituciją, nurodydama mokinio vardą, pavardę, asmens kodą (jeigu nėra asmens kodo, – gimimo datą), gyvenamosios vietos adresą ir paramos atsisakymo arba skyrimo datą, o už nemokamą maitinimą atsakingas mokyklos specialistas SPIS pakoreguoja savo mokyklos įkeltų mokinių sąrašų duomenis, t. y. nemokamo maitinimo nutraukimą.“



Savivaldybės meras	                  Valentinas Tamulis	      

